Document ID: 31987R2138

KOMISSION ASETUS (ETY) N:o 2138/87,
annettu 20 päivänä heinäkuuta 1987,
rapsin-, rypsin- ja auringonkukansiementen erotusmäärien soveltamista koskevista yksityiskohtaisista säännöistä annetun asetuksen (ETY) N:o 1813/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1915/87(),
ottaa huomioon rapsin- ja rypsinsiemeniä koskevista erityistoimenpiteistä 20 päivänä heinäkuuta 1972 annetun neuvoston asetuksen (ETY) N:o 1569/72(), sellaisena kuin se on viimeksi muutettuna asetuksella (ETY) N:o 1869/87(), ja erityisesti sen 7 artiklan,
sekä katsoo, että
komission asetuksessa (ETY) N:o 1813/84(), sellaisena kuin se on viimeksi muutettuna asetuksella (ETY) N:o 3891/86(), säädetään, että erotusmäärä sisältää tavoitehinnan korjaustekijän, joka lasketaan sen vaikutuksen perusteella, joka valuutta-arvojen erolla on tavoitehintaan; markkinoiden häiriintymisen välttämiseksi tässä laskennassa olisi otettava huomioon tavoitehinta, josta on vähennetty 7,5 prosenttia, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1813/84 5 artiklan 1 kohta seuraavasti:
"1. Tavoitehinnan korjaustekijä sekä tukien korjaustekijä on samansuuruinen kuin asetuksen (ETY) N:o 1569/72 2 artiklan 1 kohdassa tarkoitetusta prosentista johdetun kertoimen vaikutus tavoitehintaan, josta on vähennetty 7,5 prosenttia, tukeen tai vientitukeen."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1987 rapsin- ja rypsinsiemenien osalta ja 1 päivästä elokuuta 1987 auringonkukansiemenien osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1987.

Labels: 2
17
19
6